smcproject/ml-wiki-sentences huggingface dataset:
ഗിത്തൻസ് ഒരു ഫെമിനിസ്റ്റായിരുന്നു, ഫാഷനും ആഭരണങ്ങളും ഇഷ്ടമായിരുന്നു.
അവൾ 1973-ൽ സ്റ്റാൻലി സെനിത്ത് മസറിനെ വിവാഹം കഴിച്ചു.
ബാൾട്ടിമോർ സിറ്റി കമ്മ്യൂണിറ്റി കോളേജിലെ ഡീനും പ്രൊഫസറുമായിരുന്നു മേസർ.
പാരൻ മിച്ചലിന്റെ പ്രചാരണ വേളയിൽ ദമ്പതികൾ കണ്ടുമുട്ടി.
അവിടെ ഇരുവരും വംശീയ സമത്വത്തിൽ താൽപ്പര്യമുള്ളവരായിരുന്നു.
1994-ൽ ഗിഥെൻസും മസറും ബാൾട്ടിമോറിലെ മൗണ്ട് വെർനോൺ പരിസരത്തേക്ക് താമസം മാറ്റി.
ഗിത്തൻസിന് രണ്ട് ആൺമക്കളും രണ്ട് പെൺമക്കളും ഉണ്ടായിരുന്നു.
2018 ഫെബ്രുവരി 27-ന് 83-ാം വയസ്സിൽ ഹൃദയാഘാതത്തെ തുടർന്ന് ഗിഥൻസ് അന്തരിച്ചു.
മക്കളും സഹോദരനും അഞ്ച് പേരക്കുട്ടികളുമുണ്ടായിരുന്നു.
മരിയോൺ വെബ്സ്റ്റർ
മരിയോൺ എലിസബത്ത് വെബ്‌സ്റ്റർ-ബുക്കോവ്‌സ്‌കി ( Marion Elizabeth Webster-Bukovsky ) ; ഏപ്രിൽ 9, 1921 - ജൂലൈ 6, 1985) ഒരു കനേഡിയൻ-അമേരിക്കൻ ബയോകെമിസ്റ്റായിരുന്നു, ടൈഫോയിഡിന്റെ Vi ആന്റിജനെ ആദ്യമായി വേർതിരിച്ച് അതിന്റെ ഘടന നിർണ്ണയിച്ചത് അവരായിരുന്നു.
നാഷണൽ ഹാർട്ട്, ലംഗ്, ബ്ലഡ് ഇൻസ്റ്റിറ്റ്യൂട്ട് എന്നിവിടങ്ങളിൽ അവർ കിനിൻ-കല്ലിക്രീൻ സിസ്റ്റത്തെക്കുറിച്ച് വിപുലമായി പ്രസിദ്ധീകരിച്ചു.
സയൻസിലെ സ്ത്രീകൾക്ക് വേണ്ടി വാദിച്ചിരുന്ന വെബ്‌സ്റ്റർ, അസോസിയേഷൻ ഫോർ വിമൻ ഇൻ സയൻസിന്റെയും ഗ്രാജ്വേറ്റ് വിമൻ ഇൻ സയൻസിന്റെയും പ്രസിഡന്റായി സേവനമനുഷ്ഠിച്ചു.
ഫ്ലോറിഡ സ്റ്റേറ്റ് യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, വെബ്സ്റ്റർ യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് അഗ്രികൾച്ചറിലെ ശാസ്ത്രജ്ഞരുടെ ഒരു ടീമിൽ ചേർന്നു, അവർ ഡിഡിടി ഒരു കീടനാശിനിയായി വികസിപ്പിച്ചെടുത്തു.
തുടർന്ന് അവർ  ജോർജ്ജ്ടൗൺ യൂണിവേഴ്സിറ്റിയിലെ  വാൾട്ടർ റീഡ് ആർമി ഇൻസ്റ്റിറ്റ്യൂട്ട് ഓഫ് റിസർച്ചിൽ ചേർന്ന് പിഎച്ച്.
അവളുടെ 1950- ലെ പ്രബന്ധത്തിന്റെ പേര്, സാൽമൊണെല്ല കോളിയിൽ നിന്നുള്ള വി ആന്റിജന്റെ ശുദ്ധീകരണം എന്നായിരുന്നു.
ടൈഫോയിഡിന്റെ Vi ആന്റിജനെ ആദ്യമായി വേർതിരിച്ച് അതിന്റെ ഘടന നിർണയിച്ചത് വെബ്‌സ്റ്റർ ആയിരുന്നു.
1958-ൽ NIH- ന്റെ നാഷണൽ ഹാർട്ട്, ലംഗ് ആൻഡ് ബ്ലഡ് ഇൻസ്റ്റിറ്റ്യൂട്ടിൽ (NHLBI) ചേർന്ന്, വെബ്‌സ്റ്റർ കിനിൻ-കല്ലിക്രീൻ സിസ്റ്റത്തെക്കുറിച്ച് വിപുലമായി പ്രസിദ്ധീകരിച്ചു.
സയൻസിലെ സ്ത്രീകൾക്ക് വേണ്ടി വാദിച്ചിരുന്ന വെബ്‌സ്റ്റർ മറ്റ് സ്ത്രീകളെ അവരുടെ കരിയർ വികസിപ്പിക്കാൻ സഹായിക്കുന്നതിൽ വിശ്വസിച്ചു, അതിനാൽ അവർ അസോസിയേഷൻ ഫോർ വിമൻ ഇൻ സയൻസിന്റെയും ഗ്രാജുവേറ്റ് വുമൺ ഇൻ സയൻസിന്റെയും പ്രസിഡന്റായി സേവനമനുഷ്ഠിച്ചു.
അമേരിക്കൻ കെമിക്കൽ സൊസൈറ്റി, അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസ്, അമേരിക്കൻ അസോസിയേഷൻ ഓഫ് ക്ലിനിക്കൽ കെമിസ്റ്റ്‌സ്, അമേരിക്കൻ സൊസൈറ്റി ഫോർ ഫാർമക്കോളജി ആൻഡ് എക്‌സ്പിരിമെന്റൽ തെറാപ്പിറ്റിക്‌സ്, അമേരിക്കൻ ഫിസിയോളജിക്കൽ സൊസൈറ്റി, ഇന്റർനാഷണൽ സൊസൈറ്റി ഫോർ ബയോകെമിക്കൽ ഫാർമക്കോളജി, ന്യൂയോർക്ക് അക്കാദമി ഓഫ് സയൻസസ്, സൊസൈറ്റി ഓഫ് എക്സ്പിരിമെന്റൽ ബയോളജി ആൻഡ് മെഡിസിൻ എന്നിവയിലെ അംഗമായിരുന്നു വെബ്‌സ്റ്റർ..
മരിയോൺ എലിസബത്ത് വെബ്‌സ്റ്റർ 1921 ഏപ്രിൽ 9-ന് ഒട്ടാവയിലാണ് ജനിച്ചത്.
അവൾ അലക്സിസ് പി ബുക്കോവ്സ്കിയെ വിവാഹം കഴിച്ചു.
വെബ്‌സ്റ്റർ 1976-ൽ വാഷിംഗ്ടൺ ഡിസിയിൽ നിന്ന് ഫ്ലോറിഡയിലെ വിന്റർ പാർക്കിലേക്ക് മാറി.
വിന്റർ പാർക്കിലെ ഫസ്റ്റ് യുണൈറ്റഡ് മെത്തഡിസ്റ്റ് ചർച്ചിലും വിർജീനിയ ഹൈറ്റ്‌സ് അസോസിയേഷനിലും അംഗമായിരുന്നു.
വിന്റർ പാർക്ക് ഹൗസിംഗ് അതോറിറ്റി കമ്മീഷൻ അംഗമായി പ്രവർത്തിച്ചു.
1985 ജൂലൈ 6-ന് വിന്റർ പാർക്കിൽ വെച്ച് വെബ്സ്റ്റർ അന്തരിച്ചു.
ഫ്ലോറിഡയിലെ നോർത്ത് ഫോർട്ട് മിയേഴ്‌സിലെ ബ്രൂസ് എസ് വെബ്‌സ്റ്റർ, ഒട്ടാവയിലെ ഡൊണാൾഡ് എ വെബ്‌സ്റ്റർ എന്നിവരായിരുന്നു അവളുടെ ഭർത്താവും സഹോദരന്മാരും.
ഫ്ലോറിഡയിലെ പാം സെമിത്തേരിയിൽ വെബ്‌സ്റ്ററെ സംസ്‌കരിച്ചു.
ബാഹ്യ ലിങ്കുകൾ Marion Webster's publications indexed by the Scopus bibliographic database.
മരിയൺ കണ്ണിങ്ഹാം
പ്രശസ്ത പാചക വിദഗ്ദ്ധയും ഗ്രന്ഥകാരിയുമായിരുന്നു മരിയൺ കണ്ണിങ്ഹാം.
(7 ഫെബ്രുവരി 1922 -13 ജൂലൈ 2012) ജീവിതരേഖ
വിഖ്യാത പാചകവിദഗ്ദ്ധനും ഗ്രന്ഥകാരനുമായ ജെയിംസ് ബീഡിൽനിന്ന് പാചകകല സ്വായത്തമാക്കിയ അവർ പിന്നീട് ഒട്ടേറെ പാചകക്ലാസുകൾ നയിച്ചു.
1896-ൽ പ്രസിദ്ധീകരിച്ച ബോസ്റ്റൺ സ്‌കൂൾ കുക്ക് ബുക്കിന്റെ പരിഷ്‌കരിച്ച പതിപ്പ് ഇറക്കി അമ്പത്തി ഏഴാം വയസ്സിലാണ് അവർ ഗ്രന്ഥരചനയിലേക്ക് പ്രവേശിച്ചത്. 'ദി ബ്രേക്ക്ഫാസ്റ്റ് ബുക്ക്', 'കുക്കിങ് വിത്ത് ചിൽഡ്രൻ', 'ദി സപ്പർബുക്ക്' തുടങ്ങി ഒട്ടേറെ പുസ്തകങ്ങൾ എഴുതിയിട്ടുണ്ട്.
ഒട്ടേറെ മാഗസിനുകൾക്കുവേണ്ടിയും ചാനലുകൾക്കുവേണ്ടിയും പാചക പംക്തികൾ കൈകാര്യം ചെയ്തിട്ടുണ്ട്.
അൽഷിമേഴ്‌സ് രോഗബാധിതയായിരുന്നു.
1993-ൽ ഗ്രാൻഡ് ഡെയിം പുരസ്‌കാരം ലഭിച്ചു.
അവലംബം ↑ അധിക വായനയ്ക്ക് പുറം കണ്ണികൾ
മലയാറ്റൂർ ഇംഗ്ലീഷ് വിലാസം https://ml.wikipedia.org/wiki/Malayattoor
എറണാകൂളം ജില്ലയിലെ ഒരു പട്ടണമാണ് മലയാറ്റൂർ .
ഇംഗ്ലിഷ്: Malayattur.
കൊച്ചി നഗരത്തിൽ നിന്ന് 45 കിലോമീറ്റർ മാറി വടക്കു്-കിഴക്കായിട്ടാണ് മലയാറ്റൂർ സ്ഥിതി ചെയുന്നത്.
അതിപ്രാചീനമായ സാംസ്കാരികകേന്ദ്രമായിരുന്നു മലയാറ്റൂർ.
മലയാറ്റൂർ മലമുകളിലെ സെന്റ് തോമസ് പള്ളി കേരളത്തിലെ ഒരു പ്രമുഖ കൃസ്തീയ തീർഥാടന കേന്ദ്രമാണ്.
ഈ പള്ളി നിന്നിരുന്ന കുറിഞ്ഞിമലകളിൽ നിന്ന് മഹാശിലായുഗത്തെ പ്രതിനിധീകരിക്കുന്ന കളിമൺ പാത്രങ്ങളും ചിത്രങ്ങൾ കോറിയിട്ട മൺപാത്രങ്ങളും കണ്ടെടുത്തിട്ടുണ്ട്.
വർഷത്തിലൊരിക്കൽ മരക്കുരിശും ചുമന്ന് ശരണം വിളികളുമായി മല കയറുന്ന കൃസ്തീയ ഭക്തന്മാർ പ്രാചീനകാലം മുതൽക്കു നില നിന്നിരുന്ന ആചാരങ്ങൾ തുടർന്നു പോരുന്നു.
നീലീശ്വരം, കാലടി,  കൊറ്റമം, മഞ്ഞപ്ര
കോടനാട്, കൂവപ്പടി പേരിനു പിന്നിൽ
മലയും അതിനെ തഴുകി ഒഴുകുന്ന പെരിയാർ പുഴയും ചെർന്നു അതിർത്തികൾ നിർണ്ണയിക്കുന്ന ഊരിനു മലയാറ്റൂർ എന്ന് പേരു വന്നത് സ്ഫഷ്ടമാണ്.
മലയാറ്റൂർ മലക്ക് പൊന്മല എന്നും പേരുണ്ട്.
ബുദ്ധ-ജൈന ക്ഷേത്രങ്ങൾക്ക് പൊന്നമ്പലം എന്ന് വിളിച്ചിരുന്നു.
ക്ഷേത്രങ്ങളിൽ ആരാധിച്ചിരുന്ന ദേവനെ പൊന്നയിർ നാഥനെന്നും പൊന്നയിർ കോൻ എന്നും വിളിച്ചിരുന്നു തൽഫലമായി ക്ഷേത്രം നിലനിന്നിരുന്ന മലയ്ക്കും പൊന്മല എന്നു പേരു വന്നു.
ക്രിസ്തുമതത്തിന്റെ ആഗമനത്തിനുശേഷം മലയാറ്റൂർമലക്ക് കുരിശുമുടി എന്നും പേരു വന്നു.
മലയാറ്റൂർ പ്രാചീനമായ സാംസ്കാരിക കേന്ദ്രമായിരുന്നു എന്നതിനു നിരവധി തെളിവുകൾ ലഭിച്ചിട്ടുണ്ട്.
1963-ൽ പെരിയാർവാലി കനാലിലു വേണ്ടി ഖനനം നടത്തിയപ്പോൾ മലയാറ്റൂരും കോടനാടും ചേർന്ന പ്രദേശങ്ങളിൽ നിന്ന് മഹാശിലായുഗകാലത്തെ അവശിഷ്ടങ്ങൾ ലഭിക്കുകയുണ്ടായി.
സംഘകാലത്തെ ഐന്തിണകളിൽ പെട്ടിരുന്ന കുറിഞ്ഞി പ്രദേശങ്ങളിൽ പെട്ട മലമ്പ്രദേശങ്ങളിലൊന്നാണ് മലയാറ്റൂർ എന്ന് സംഘകൃതികളിൽ നിന്ന് വ്യക്തമാകുന്നു.
ചിലപ്പതികാരം 23-ആം ഗാഥയിൽ കണ്ണകി മധുര നഗരം ഉപേക്ഷിച്ച് വൈഗൈ നദി തീരം വഴി പടിഞ്ഞാറോട്ടു നടന്ന് മലനാട്ടിലെത്തിയെന്നും അവിടെ തിരുച്ചെങ്കുന്ന് എന്നു പേരുള്ള മലയുടെ മുകളിൽ വിശ്രമിച്ചുവെന്നും പറയുന്നു.
25-ആം ഗീതകത്തിൽ ചേരചക്രവർത്തിയായിരുന്ന ചേരൻ ചെങ്കുട്ടവൻ , അനുജനായ ഇളങ്കോ അടികൾ , ചീത്തല ചാത്തനാർ എന്നിവർ ചേർന്ന് തിരുച്ചെങ്കുന്നിൽ ചെന്നിരുന്നതായും ഇത് കൊടുങ്ങല്ലൂരിനടുത്ത് നദിമാർഗ്ഗം പോകാവുന്ന ഒരു മലയാണെന്ന് ചിലപ്പതികാരത്തിന്റെ വ്യാഖ്യാതാവ് പറയുന്നതും ഈ മല സംഘകാലത്തെ പ്രധാന കേന്ദ്രമായിരുന്നു എന്നു സൂചിപ്പിക്കുന്നു.
കേരളത്തിൽ ക്രിസ്തുമതപ്രഭവകാലത്ത് മലമുകളിൽ നിലനിന്നിരുന്ന സാംസ്കാരിക കേന്ദ്രം ക്രിസ്തീയ പാത സ്വീകരിച്ചു, അതിനു മുൻപ് അത് ഹിന്ദുമതകേന്ദ്രമായിരുന്നു അത് എന്നാണ് ചില ചരിത്രകാരന്മാർ വാദിക്കുന്നത്.
എന്നാൽ അതിനേക്കാൾ പ്രചീനമായ ബുദ്ധ-ജൈന പശ്ചത്തലം അതിനുണ്ട് എന്നും മറ്റു ചില ചരിത്രകാരന്മാർ തെളിയിക്കുന്നു.
മധുരയിൽ നിന്ന് കൊടുങ്ങല്ലൂരിലേക്ക് പോകുന്ന നദിയും കാടും കലർന്ന മലമ്പാതയുട മാർഗ്ഗത്തിലായിരുന്നു മലയാറ്റൂർ.
മധുരയിൽ സംഘകാലത്ത് ബുദ്ധ ജൈന സംസ്കാരങ്ങൽ പ്രബലമായിരുന്നകാലത്ത് മലയാറ്റൂർ ഉൾപ്പെട്ട സഹ്യപർവ്വത മേഖലയിൽ നിരവധി ബുദ്ധജൈന ക്ഷേത്രങ്ങൾ നിലനിന്നിരുന്നു, ശ്രമണരും (ബുദ്ധ-ജൈന ഭിക്ഷുക്കൾ) തുടർന്ന് ശൈവവൈഷ്ണവസന്യാസിമാരും കേരളത്തിൽ മതപ്രചരണനത്തിനുപയോഗിച്ചിരുന്ന ഗതാഗതമാർഗ്ഗങ്ങളിലൊന്നിതായിരുന്നു.
ജൈനർ പാറയിൽ കൊത്തിവച്ച തീർത്ഥങ്കരന്റെ പാദമുദ്ര (ബുദ്ധമതക്കാർ ബുദ്ധനെ പ്രതിനിധീകരിക്കുന്നതും പാദമുദ്രകളിലൂടെയാണ്) കാലക്രമത്തിൽ ഈ കേന്ദ്രം ക്രിസ്തീയവൽകരിക്കപ്പെട്ടതൊടെ തോമാശ്ലീഹയുടെ പാദമുദ്രയായി മാറി.
പിൽക്കാലത്ത് മലയാറ്റൂർ പള്ളി റോമൻ കത്തോലിക്കർക്ക് കിട്ടിയ ശേഷം മാർ സാപിർ ന്റെ പേരിൽ നടന്നിരുന്ന പെരുന്നാൾ മാർത്തോമ്മായുടെ പേരിൽ ആക്കി ഇപ്പോൾ കൊണ്ടാടി വരുന്നു.
മലയാറ്റൂർ പള്ളി ഹിന്ദു കേന്ദ്രമായിരുന്നതായും ബിംബത്തിനടുത്ത് ഒരു കുരിശു താനെ മുളച്ചു വന്നതോടെ അതു ക്രിസ്ത്യാനികൾക്ക് വിട്ടുകൊടുത്തതായും പഴങ്കഥകൾ ഉണ്ട്.
തോമാശ്ലീഹ അമാനുഷിക വലിപ്പമുള്ള ഒരാളായിരുന്നുവെന്നും അദ്ദേഹത്തിന്റെ ഭാരം താങ്ങാനാവതെ പാറ കുഴിഞ്ഞ് പാദമുദ്രയുണ്ടായതെന്നും ഐതിഹ്യമുണ്ട്.
കുറിപ്പുകൾ ഇതേ മാർഗ്ഗമാണ് എറണാകുളം ജില്ല ഗസറ്റിയറിൽ.
" According to the traditiona St. thomas came to malayattur by the them familiar route through some pass in the Western ghat which linked Kerala with the Pandian kingdom"; Eranakulam District gazeteer p. 583 പരാമർശങ്ങൾ Malayattoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലയണ്ണാൻ ഇംഗ്ലീഷ് വിലാസം https://ml.wikipedia.org/wiki/Indian_giant_squirrel
അണ്ണാന്റെ വർഗത്തിൽ ഏറ്റവും വലിപ്പവും സൌന്ദര്യവുമുള്ള ജീവിയാണ് മലയണ്ണാൻ (ശാസ്ത്രീയനാമം:Ratufa indica) മരത്തിന്റെ മുകളിൽ തന്നെ കഴിയുന്ന ഈ സസ്തനിയുടെ വിവിധ ഉപജാതികളെ ഇന്ത്യയിലെമ്പാടും കാണാവുന്നതാണ്.
എന്നാൽ ഇന്ത്യയിലെ ഒരു തദ്ദേശീയ ജീവിയാണിത് .
കേരളത്തിൽ പശ്ചിമഘട്ട വനങ്ങളിൽ കണ്ടുവരുന്നു.
പൂർണ്ണമായും കാടുകളിൽ ജീവിക്കുന്ന മലയണ്ണാൻ പകൽ പുറത്തിറങ്ങുന്ന ഒരു ജീവിയാണ്‌.
ജീവശാസ്ത്രപരമായി മലയണ്ണാന്റെ അടുത്ത ബന്ധുവാണ്‌ ചിന്നാർ വന്യജീവി സങ്കേതത്തിൽ കണ്ടുവരുന്ന ചാമ്പൽ മലയണ്ണാൻ .
കേരളത്തിൽ കണ്ടുവരുന്ന മലയണ്ണാന്റെ ശരീരത്തിന്റെ പുറംഭാഗം ചുവപ്പു കലർന്ന തവിട്ടു നിറത്തോടു കൂടിയതായിരിക്കും.
താടിമുതൽ പിൻകാലുകളുടെ ഇടയിൽ വരെ മഞ്ഞകലർന്ന ഓറഞ്ച് നിറത്തിലോ ഇളം തവിട്ടു നിറത്തിലോ ആണുണ്ടാവുക.
ഈ നിറപ്രത്യേകത മൂലം മലയണ്ണാനെ ചിലപ്പോൾ മരനായ ആയി തെറ്റിദ്ധരിക്കാറുണ്ട് .
ശരീരത്തിന് 45 സെ.
നീളമുണ്ടാകാറുണ്ട്.
വാൽ ഏകദേശം 70 സെ.
നീളത്തിലുണ്ടായിരിക്കും.
വാലിന്റെ അറ്റത്തായി ചെറിയ നിറവ്യത്യാസമുണ്ടാകാറുണ്ട്.
രണ്ട് കിലോഗ്രാം ഭാരമാണ് ഏകദേശമുണ്ടാവുക.
ഭക്ഷണസമ്പാദനവും ജീവിതവും പൂർണ്ണമായും മരങ്ങളിലാണ്.
മരങ്ങളിൽ നിന്ന് മരങ്ങളിലേയ്ക്ക് മാറാനായി 7 മീറ്റർ ദൂരം വരെ ചാടാറുണ്ട്.
വലിയ മരങ്ങളുടെ കവരങ്ങളിലാണ് കൂടുണ്ടാക്കുക.
പഴങ്ങളും വൃക്ഷങ്ങളുടെ കൂമ്പുമാണ് പ്രധാന ഭക്ഷണം.
അണ്ണാൻ വർഗ്ഗത്തിൽ പെട്ട മറ്റു ജീവികൾ അപകടഘട്ടങ്ങളിൽ ഓടി രക്ഷപെടുമെങ്കിൽ മലയണ്ണാൻ ചിലപ്പോൾ അനങ്ങാതെ നിൽക്കുന്ന പതിവുണ്ട്.
ഇന്ത്യൻ ഉപഭൂഖണ്ഡത്തിൽ ബംഗാൾ-സത്പുരഭാഗം മുതൽ തെക്കോട്ടാണ് കണ്ടുവരുന്നത്.
സമുദ്രനിരപ്പിൽ നിന്നും 200 മുതൽ 2300 വരെ മീറ്റർ ഉയരത്തിൽ മലയണ്ണാനെ കണ്ടുവരുന്നു.
ഐ.യു.സി.എൻ. ചുവന്ന പട്ടികയിൽ വംശനാശത്തിന്റെ വക്കിൽ നിൽക്കുന്നത് എന്നാണ് മലയണ്ണാനെ കുറിച്ചിട്ടുള്ളത് .
ഇന്ത്യയിൽ 1972-ലെ വന്യജീവി സംരക്ഷണ നിയമം പട്ടിക 2 പ്രകാരം സംരക്ഷിക്കപ്പെട്ടിട്ടുള്ള ജീവിയാണ് മലയണ്ണാൻ.
വേട്ടയാടൽ വഴിയുള്ള ഭീഷണി കുറവാണെങ്കിലും ആവാസവ്യവസ്ഥയുടെ നാശം മൂലം കടുത്ത വംശനാശ ഭീഷണി നേരിടുന്നു.
ഇതും കാണുക കേരളത്തിലെ സസ്തനികൾ അവലംബം വി. സദാശിവന്റെ “വന്യജീവി പരിപാലനം” ചിത്രശാല
പുറത്തേക്കുള്ള കണ്ണികൾ Ratufa indica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Ratufa indica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മലയാണ്മ ഇംഗ്ലീഷ് വിലാസം https://ml.wikipedia.org/wiki/Malayanma മലയാണ്മ ലിപി ഉദാഹരണം
മലയാളലിപിയുടെ വളർച്ചയിൽ ഇന്നു കാണുന്ന ആധുനിക ലിപിയുടെ തൊട്ടു മുന്നിലുള്ള രൂപങ്ങളിലൊന്നാണ്‌‍ മലയാണ്മ .
ഒരുപാടു പുറകിലേക്കു നോക്കിയാൽ, മലയാളലിപിയുടെ ചരിത്രം ഒട്ടുമിക്ക ഭാരതീയ ലിപികളുടേതു പോലെ പ്രാചീന ബ്രാഹ്മി ലിപിയിൽ നിന്നും തന്നെ തുടങ്ങേണ്ടി വരും.
ബ്രാഹ്മി ലിപി - വട്ടെഴുത്ത് ലിപി - കോലെഴുത്ത് ലിപി - മലയാണ്മ - ഗ്രന്ഥലിപി എന്നിങ്ങനെയായിരുന്നു മലയാളലിപിയുടെ വളർച്ചാ ഘട്ടങ്ങൾ.
"മലയാണ്മ” എന്നറിയപ്പെടുന്നതിന്റെ പൂർണമായ പേര് ‘തെക്കൻ മലയാണ്മ’ എന്നാണ്‌‍.
നേരത്തെ സൂചിപ്പിച്ച കോലെഴുത്ത് ലിപിയെ വടക്കൻ ദിക്കുകളിൽ മലയായ്മ അഥവാ മലയാണ്മ എന്നും പറഞ്ഞിരുന്നു.
“മലയാണ്മ എഴുതിക്കാണുന്ന അക്ഷരം രണ്ടു വിധം. ഒന്നു പുരാണമായി നടപ്പുള്ള വട്ടെഴുത്ത് . ( കോലെഴുത്തെന്നും ചൊല്ലുന്നു) അതിപ്പോഴും ചോനർക്കു പ്രമാണം . (ജോനകർ - മാപ്പിളമാർ) രണ്ടാമതു സംസ്കൃതഗ്രന്ഥങ്ങളിൽ മുമ്പേ നടപ്പായ ആര്യ എഴുത്ത് . അതിപ്പോൾ സർവ്വ സമ്മതം എന്നു പറയാം.”
- ഗുണ്ടർട്ടിന്റെ മലയാളഭാഷാ വ്യാകരണം (പുറം 2) അവലംബം കേരളത്തിലെ പ്രാചീനലിപികൾ - ഡോ. എൻ. സാം പ്രാചീനഭാരതീയ ലിപിശാസ്ത്രവും മലയാളലിപിയുടെ വികാസവും - ഡോ. എസ്.ജെ. മംഗലം അവലംബം
മലയത്തി ഇംഗ്ലീഷ് വിലാസം https://ml.wikipedia.org/wiki/Bauhinia_racemosa
തെക്കുകിഴക്കൻ ഏഷ്യൻ വംശജനായ ഇടത്തരം വലിപ്പമുള്ള മരം.
ബീഡിയുണ്ടാക്കാൻ ഇതിന്റെ ഇല ഉപയോഗിക്കാറുണ്ട്.
( ശാസ്ത്രീയനാമം : Bauhinia racemosa ) .
ഔഷധമായി ഇതിന്റെ ഇലകൾ ഉപയോഗിക്കാറുണ്ട് .
ഇല പൊഴിയുന്ന മരം.
ഇലകൾ ഒന്നിച്ച് പൊഴിയാറില്ല.
കാട്ടിൽ നല്ല വംശവർദ്ധന ഉണ്ട്.
കുടമ്പുളിമന്ദാരം, മലമന്ദാരം, അരംപാലി എന്നെല്ലാം അറിയപ്പെടുന്നു.
തറയിലെത്തുന്ന കായുടെ പുറംതോട് ദ്രവിച്ച് വിത്ത് പുറത്തുവരാൻ ഒരു വർഷത്തോളമെടുക്കുമെങ്കിലും സ്വാഭാവികപുനരുദ്ഭവം നടക്കുന്നുണ്ട്.
അവലംബം പുറത്തേക്കുള്ള കണ്ണികൾ ചിത്രങ്ങൾ http://giftingtrees.blogspot.in/2010/10/real-gold.html നേഴ്‌സറിയുണ്ടാക്കുമ്പോൾ ശ്രദ്ധിക്കേണ്ട കാര്യങ്ങൾ Bauhinia racemosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലയത്ത് അപ്പുണ്ണി ഇംഗ്ലീഷ് വിലാസം https://ml.wikipedia.org/wiki/Malayathu_Appunni
മലയാള ബാലസാഹിത്യകാരനായ മലയത്ത് അപ്പുണ്ണി മലപ്പുറം ജില്ലയിലെ തെക്കൻകുറ്റുരിൽ 1943 ആഗസ്റ്റ് 15-ന് ജനിച്ചു.
തെക്കൻകുറ്റൂർ എൽ.പി.സ്‌കൂൾ, വെട്ടത്തു പുതിയങ്ങാടി യു.പി.സ്‌കൂൾ, തിരൂർ ഗവ.
ഹൈസ്‌കൂൾ എന്നിവിടങ്ങളിൽ വിദ്യാഭ്യാസം നടത്തി.
എൻ.സി.സി. ഡിപ്പാർട്ട്‌മെന്റിൽ മാനേജർ ആയി വിരമിച്ചു.
കൃതികൾ കവിതാസമാഹാരങ്ങൾ അറവുമാടുകൾ കാർത്തികനക്ഷത്രം തെക്കോട്ടുളള തീവണ്ടി ഞാവൽപ്പഴങ്ങൾ പുഴക്കരയിൽ ഓണത്തുമ്പികൾ ബാലസാഹിത്യം കാഴ്‌ചബംഗ്ലാവ്‌ നിറങ്ങൾ തേൻതുളളികൾ വെളിച്ചം പഞ്ചാരമിഠായി പഞ്ചവർണ്ണക്കിളികൾ കാക്കകൾ കുഞ്ഞിക്കുട്ടനും കൂട്ടുകാരും കുഞ്ഞൻകുറുക്കൻ കുഞ്ഞൻകുറുക്കനും കുട്ടൻകരടിയും കിട്ടുപ്പണിക്കർ കമ്പിളിക്കുപ്പായം വാസുവിന്റെ കഥ പുരസ്കാരങ്ങൾ
ബാലസാഹിത്യത്തിന് നൽകിയ സമഗ്രസംഭാവനകൾ പരിഗണിച്ച് കേന്ദ്ര സാഹിത്യ അക്കാദമിയുടെ ബാല സാഹിത്യ പുരസ്കാരം ലഭിച്ചിട്ടുണ്ട്.
സംസ്‌ഥാന ബാലസാഹിത്യ ഇൻസ്‌റ്റിറ്റ്യൂട്ടിന്റെ 1997-ലെ കവിതയ്‌ക്കുളള അവാർഡ്‌ (തേൻതുളളികൾ), കേരള സാഹിത്യ അക്കാദമിയുടെ 1998-ലെ ബാലസാഹിത്യ കൃതിയ്‌ക്കുളള അവാർഡ്‌ (കമ്പിളിക്കുപ്പായം) എന്നീ പുരസ്‌കാരങ്ങൾ ലഭിച്ചിട്ടുണ്ട്‌.
പച്ചിലയുടെ ചിരി എന്ന കവിതാസമാഹാരത്തിന് 2010-ലെ കൃഷ്ണഗീതി പുരസ്കാരം ലഭിച്ചിട്ടുണ്ട് 2010-ൽ കേരള സാഹിത്യ അക്കാദമി ഇദ്ദേഹത്തിന് സമഗ്രസംഭാവനയ്ക്കായുള്ള പുരസ്കാരം നൽകുകയുണ്ടായി.
കാലിക്കട്ട് സിറ്റി.
കോം Archived 2000-09-29 at the Wayback Machine .
മലയാംകുന്ന് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അന്നമനട ഗ്രാമപഞ്ചായത്തിൽ ഉൾപ്പെടുന്ന ഒരു സ്ഥലമാണ്‌ മലയാംകുന്ന് .
പുരാതനകാലത്ത് മലയന്മാർ എന്നാ ഒരു പ്രത്യേക വംശജർ ഈ സ്ഥലത്ത് വസിച്ചിരുന്നു.
അതു കൊണ്ടാണ് ഇതിന് മലയാംകുന്ന് എന്ന പേരു വന്നതെന്ന് പറയപ്പെടുന്നു.
അതിനുള്ള തെളിവുകൾ ഇവിടെ നിന്നും ലഭിച്ചിട്ടുണ്ട്( നന്നങ്ങാടികൾ ,പാത്രങ്ങൾ,ആയുധങ്ങൾ)നാലു വശങ്ങളും വയലുകളാൽ ച്ചുട്ടപെട്ടാണ് കിടക്കുന്നത് എന്നിവ.
നാനാ ജാതി മതസ്ഥർ ഇവിടെ സൗഹാർദ്ദത്തോടെ അധിവസിക്കുന്നു.
കൃഷിയാണ് ഇവിടുത്തെ പ്രധാന വരുമാനമാർഗം.
മാളയിൽ നിന്ന് 5കിലോമീറ്റർ ദൂരം ആണ് ഇവിടെക്ക് ഉള്ളത്.
മേലഡൂർ ആണ് അടുത്തുള്ള പ്രധാന സ്ഥലം.
അന്നപൂർണ്ണേശ്വരി ക്ഷേത്രമാണ് പ്രധാനപ്പെട്ട ഹൈന്ദവ ആരാധനാലയം.
കോട്ടക്കൽ പള്ളി ഇവിടെ നിന്ന് 1കി.
ദൂരമാണുള്ളത്.
ആലത്തൂർ ഹനുമാൻ സന്നിധി, ചക്കാംപരമ്പ് ഭഗവതി ക്ഷേത്രം എന്നീ ഹൈന്ദവ ആരാധനാലയങ്ങൾ വളരെ അടുത്താണ്.
ടിപ്പുസുൽത്താന്റെ കോട്ട എന്നറിയപ്പെടുന്ന കോട്ടമുറി മലയാംകുന്നിന്റെ അടുത്ത പ്രദാന പെട്ട ഒരു സ്ഥലമാണ്‌.
സമീപ പ്രദേശങ്ങൾ മാള കോട്ടമുറി വലിയപറമ്പ് മേലടൂർ കുഴൂർ പൊയ്യ അന്നമനട വെണ്ണൂർ ആലത്തൂർ ചക്കാംപരമ്പ് പ്രധാനപ്പെട്ട ആരാധനാലയങ്ങൾ മലയംകുന്നു അന്നപൂർണ്ണേശ്വരി മാള പള്ളി മാള ജുമാ മസ്ജിത് കുഴൂർ ശ്രീ മുരുഗ ക്ഷേത്രം കീഴടൂർ ദുർഗ്ഗാ ക്ഷേത്രം മേലടൂർ പള്ളി ചക്കംപരമ്പ് ക്ഷേത്രം ആലത്തൂർ ഹനുമാൻ ക്ഷേത്രം അന്നമനട പള്ളി അന്നമനട മഹാദേവ ക്ഷേത്രം പാമ്പുമേക്കാട് മന അഷ്ടമിച്ചിറ മഹാദേവ ക്ഷേത്രം വിദ്യാലയങ്ങൾ മേലടൂർ ഗവണ്മെന്റ് സ്കൂൾ സ്നേഹഗിരി സ്കൂൾ മാള ഹൈ സ്കൂൾ കോട്ടക്കൽ കോളേജ് മെറ്റ്സ് എഞ്ചിനീയറിംഗ് കോളേജ് സോകരോസോ സ്കൂൾ കാർമൽ കോളേജ് മാള സ്കൂൾ BED കോളേജ്
മലയാംപടി ഇംഗ്ലീഷ് വിലാസം https://ml.wikipedia.org/wiki/Malayampadi
11°52′23″N 75°47′48″E ﻿ / ﻿ 11.872928°N 75.7967371°E ﻿ / 11.872928; 75.7967371 മലയാംപടി കണ്ണൂർ ജില്ലയിൽ ഇരിട്ടി താലൂക്കിൽ കണിച്ചാർ ഗ്രാമ പഞ്ചായത്തിൽ സ്ഥിതി ചെയ്യുന്ന ഒരു മലയോര ഗ്രാമം ആണ്.
പശ്ചിമ ഘട്ടത്തിലെ വയനാടൻ മലനിരകളുടെ അടിവാരത്തതായി സ്ഥിതി ചെയ്യുന്ന ഈ ഗ്രാമംകണ്ണൂർ ജില്ലയിലെ തന്നെ സമുദ്ര നിരപ്പിൽ നിന്നും ഏറ്റവും ഉയരത്തിൽ സ്ഥിതി ചെയ്യുന്ന സ്ഥലങ്ങളിൽ ഒന്നാണ്.
പേരിൻെറ ഉല്പത്തി
പാശുപതാസ്ത്ര ലബ്ദിക്കായി തപസ് ചെയ്ത അർജുൻ കാട്ടാള വേഷത്തിൽ വന്ന ഭഗവാൻ പരമ ശിവനോട് ആളറിയാതെ ഏറ്റു മുട്ടുകയും പരാജിതനാവുകയും ചെയ്ത കഥ മഹാഭാരതത്തിൽ വിവരിക്കുന്നുണ്ട്.
ആദിമ ഗോത്ര വർഗ്ഗമായ കുറിച്യർ വേട്ടയ്ക്ക് പോകുന്നതിനു മുൻപ് നായാടിയായി വന്ന ശിവനെ അല്ലെങ്കിൽ മുത്തപ്പനെ പൂജിക്കുന്ന ചടങ്ങുണ്ട്, മലക്കാരി അല്ലെങ്കിൽ മലോൻ എന്നും അവർക്കിടയിൽ ഈ മൂർത്തി അറിയപ്പെടുന്നത്,മാലോൻ പാടിയാണു മലയാം പടി ആയത്.
പാടി എന്ന് പറയുന്നത് പൂജ നടത്തിയിരുന്ന മലമുകളിലെ ഉയർന്ന സ്ഥലത്തിനെയാണ്.
കൊട്ടിയൂർ ക്ഷേത്രത്തിന്റെ ഭാഗമായ മാലോൻ അഥവാ മാലോം ദേവസ്ഥാനം ഈ വിശ്വാസവുമായി ബന്ധപ്പെട്ടു കിടക്കുന്നു.
ഇത്  കൂടാതെ മലാൻ എന്ന് വിളിക്കുന്ന മാനുകൾ കിടക്കുന്ന അല്ലെങ്കിൽ പടിയുന്ന ഇടമാണ് മലാൻപടിയും പിന്നീട് മലയാംപടിയും ആയതെന്ന് ഗോത്രവർഗ്ഗക്കാർ പറഞ്ഞു കേൾക്കുന്നുണ്ട്.
ഏലപീടികയുടെ ചില പ്രദേശങ്ങൾ മലയാംപടി, രാജമുടി , വെള്ളൂന്നി എന്നി എന്നിവ ചേരുന്നതാണ് മലയാംപടി എന്നറിയപ്പെടുന്നത്.
രേഖപ്പെടുത്തിയ ചരിത്ര പ്രകാരംകേരള വർമ്മ പഴശ്ശിരാജ ഉൾപ്പെടുന്ന കോട്ടയം രാജാക്കന്മാരും കുറുമ്പ്ര നാട്ടുകാരും ചേർന്ന് വയനാട്ടിലെ വേടക്കരശനെ കുമ്പള ദേശവാഴിയുടെ സഹായത്താൽ കീഴടക്കി വയനാട് പിടിച്ചെടുക്കുമ്പോൾ പെരിയ  കാടുകളുടെ ഭാഗമായിരുന്നു ഇന്നത്തെ മലയാംപടി ഏലപീടിക വെള്ളൂന്നി ഉൾപ്പെടുന്ന മലമ്പ്രദേശങ്ങൾ പിന്നീട് പഴശ്ശി രാജാവിന്റെ പ്രധാന മന്ത്രിയായിരുന്ന  ശങ്കരൻ നമ്പ്യാരുടെ കുടുംബമായിരുന്ന  കണ്ണവത്ത്   കുടുംബത്തിന്റെ മേൽനോട്ടത്തിൽ എത്തിച്ചേർന്നു.
അക്കാലത്ത് ഈ പ്രദേശത്തു കുറിച്യർ , കാടന്മാർ, പണിയർ മുതലായ ഗോത്ര വർഗ്ഗത്തിൽ പെട്ട ജനങ്ങൾ മാത്രമാണ് വസിച്ചിരുന്നത്.
വില്യം ലോഗന്റെ മലബാർ മാനുവൽ എന്ന പുസ്തകത്തിൽ  1802 ൽ കേളകത്തിനടുത്ത് വച്ച് എടച്ചേന കുങ്കൻ , തലക്കൽ ചന്തു എന്നിവരുടെ നേതൃത്വത്തിൽ ബ്രിട്ടീഷ്‌ ഈസ്റ്റ് ഇന്ത്യ കമ്പനി പടയുമായി പഴശ്ശിരാജാവിന്റെ പട ഏറ്റുമുട്ടിയതായി രേഖപ്പെടുത്തിയിട്ടുണ്ട്.
അന്ന് ചന്തുവിനെ സഹായിക്കാൻ പേരിയ ചുരത്തിനടുത്തു നിന്നും മല ഇറങ്ങി വന്ന നൂറു കുറിച്യ പോരാളികളെ പറ്റി വിവരിക്കുന്നുണ്ട്.
1797 മാർച്ച് 8നു നടന്ന പെരിയ ചുരം യുദ്ധത്തിലും ഇവിടെ നിന്നുള്ള കുറിച്യർ പങ്കെടുത്തിട്ടുണ്ട്, അവർ മലയിറങ്ങിയത് ഈ പ്രദേശത്ത് നിന്നാണ് കാരണം കുടിയേറ്റം തുടങ്ങുന്നതിനും നൂറ്റാണ്ടുകൾക്ക് മുൻപ് കുറിച്യർ എന്നറിയപ്പെടുന്ന ഗിരി വർഗ്ഗ ഗോത്ര സമുദായത്തിന്റെ  സ്വാഭാവിക ആവാസ മേഖലയായിരുന്നു ഈ പ്രദേശം.
കാവുകൾ എന്നറിയപ്പെടുന്ന ധാരാളം ആരാധനാലങ്ങൾ ഇവിടെ നിലനിന്നിരുന്നു.
കാവുകൾ ചിലത് ക്ഷേത്രങ്ങൾ ആയി പരിണമിച്ചെങ്കിലും അവിടെ നടക്കുന്ന ആരാധനയിലും മറ്റും ഇന്നും കുറിച്യർക്ക് വലിയ സ്ഥാനം നല്കപ്പെടുന്നുണ്ട്.
കൊട്ടിയൂരിൽ ഒറ്റപ്പിലാൻ സ്ഥാനം ഇതിനെ സാധൂകരിക്കുന്നു.
കുടിയേറ്റത്തിനും ഒരുപാട് കാലം മുൻപേ കുറിച്യർ വലിയ സമൂഹമായി ഈ പ്രദേശത്തു നിലനിന്നിരുന്നു.
പഴശ്ശി രാജാവുമായി ഇവർക്ക് നല്ല ബന്ധവും നിലനിന്നിരുന്നു.
അന്യ നാടുകളിൽ നിന്നുള്ള കുടിയേറ്റത്തിന്റെ ഫലമായി ഇത്തരം കാവുകൾ എല്ലാം നശിപ്പിക്കപ്പെട്ടെങ്കിലും ഗോത്ര വർഗ്ഗക്കാരുടെ ആരാധന കേന്ദ്രങ്ങളുടെ അവശേഷിപ്പുകൾ ഓടപ്പുഴ, കാടന്മല, ഏലപ്പീടിക എന്നിവിടങ്ങളിൽ ഇപ്പോഴും കാണാവുന്നതാണ്.
കുറിച്യ വിഭാഗക്കാരുടെ ആരാധന കേന്ദ്രമായിരുന്ന ആനയംകാവ് മൂർച്ചില കാവ് എന്നിവ മാത്രമാണ് ഇന്ന് അവശേഷിക്കുന്നത്.
1930 കളോടെ കണിച്ചാർ ഗ്രാമ പഞ്ചായത്തിന്റെ പല ഭാഗങ്ങളിലേക്കും പ്രത്യേകിച്ച് മലയാംപടിയുടെ സമീപ പ്രദേശമായ കൊളക്കാടേക്ക് മലബാറിന്റെ പല ഭാഗത്ത് നിന്നും കോട്ടയത്ത് നിന്നും ആളുകൾ കുടിയേറ്റം നടത്തിയിരുന്നു എന്നാൽ മലേറിയ പോലുള്ള അസുഖങ്ങളും വന്യ മൃഗങ്ങളുടെ ആക്രമണവും ആദ്യ കാലങ്ങളിൽ കുടിയേറ്റത്തിനു വിഘാതമായി.
1950 കളോടെ കൊളക്കാട് പ്രദേശത്തേക്ക് കൂടുതൽ ആളുകൾ വന്നെത്തുകയും കാടു വെട്ടിത്തെളിച്ച് കൃഷി ആരംഭിക്കുകയും ചെയ്തു.
വീടുകൾക്കും മറ്റുമായി ആവശ്യമായ മരങ്ങൾ വെട്ടുന്നതിനായാണ് മലയാംപടി, ഓടപ്പുഴ പ്രദേശങ്ങളിലേക്ക് ആദ്യമായി ആളുകൾ എത്തുന്നത്.
ഇവിടെ നിന്നും മരം കൊണ്ട് പോകുന്നതിനായാണ് ആദ്യമായി ഇവിടേക്ക് വഴികൾ നിർമ്മിക്കപെട്ടത്, കാലന്തരത്തിൽ വിലപിടിപ്പുള്ള ഈട്ടി, തേക്ക് മുതലായ മരങ്ങൾ വെട്ടിയെടുക്കുന്ന കൂപ്പുകൾ ആയി ഈ പ്രദേശങ്ങൾ പരിണമിച്ചു.
പിന്നീട് ഈ പ്രദേശത്തേക്ക് കൂടുതൽ ആളുകൾ വരികയും കൃഷിക്ക് അനുയോജ്യമായ പ്രദേശങ്ങൾ വെട്ടിത്തെളിച്ച് എടുക്കുകയുമുണ്ടായി.
ഈ പ്രദേശങ്ങളിൽ കൂടുതലായി ഉണ്ടായിരുന്ന കുറിച്യ ജനവിഭാഗത്തിൽ നില നിന്നിരുന്ന അയിത്തം അവരെ കുടിയേറിയ ജനവിഭാഗങ്ങളിൽ നിന്നും അകന്നു മാറുന്നതിനും അവരുടെ സ്വാഭാവിക അധിവാസ മേഖലകളിൽ നിന്നും കൂടുതൽ മലമ്പ്രദേശങ്ങളിലേക്ക് ഒഴിഞ്ഞു പോകുന്നതിനും കാരണമായി.
1970 കളോടെ മലയാംപടിയിൽ ധാരാളം ആളുകൾ താമസമാക്കുകയും കാർഷിക വൃത്തി ജീവിത മാർഗ്ഗമായി മാറുകയും ചെയ്തു.
സമുദ്ര നിരപ്പിൽ നിന്നും 1302 അടി ഉയരത്തിലാണ് ഈ ഗ്രാമം സ്ഥിതി ചെയ്യുന്നത്.
ഉയരത്തിന്റെ അടിസ്ഥാനത്തിൽ കണ്ണൂരിനെ മൂന്നായി തരം തിരിച്ചിരിക്കുന്നതിൽ ഉയർന്ന മലമ്പ്രദേശങ്ങൾ എന്ന വിഭാഗത്തിലാണു മലയാംപടിയുടെ സ്ഥാനം.
പശ്ചിമ ഘട്ടത്തിൽ വരുന്ന വയനാടൻ മലനിരകളുടെ ഒരു ഭാഗമായിട്ട് വരുന്ന ഈ പ്രദേശത്തിന്റെ കിഴക്ക് ഭാഗം റിസർവ് ഫോറസ്റ്റ് ആണ്.
നിത്യ ഹരിത വനമായി വരുന്ന ഈ ഭാഗത്ത് ഇലപൊഴിയുന്ന മരങ്ങളും കാണപ്പെടുന്നു, വലിയ പാറകൾ നിറഞ്ഞ ലാറ്ററൈറ്റ് മണ്ണിൽ ധാരാളം മുള വർഗ്ഗങ്ങളും തേക്ക്, ഈട്ടി മുതലായ വിലപിടിപ്പുള്ള മരങ്ങളും വളരുന്നു.
മലകളിൽ നിന്നും താഴ്വാരതേക്ക് ഒഴുകുന്ന ധാരാളം നീരൊഴുക്കുകൾ ഇവിടുണ്ട്, തോടുകൾ എന്നാണ് ഇവ അറിയപ്പെടുന്നത്.
കാർഷികാവശ്യങ്ങൾക്കും കുടിക്കുന്നതിനും ജനങ്ങൾ ഇവയെയാണ് ആശ്രയിക്കുന്നത്.
ഉയർന്ന പ്രദേശം ആയതിനാലും വനത്തിന്റെ സാമീപ്യം ഉള്ളതിനാലും അന്തരീക്ഷത്തിൽ ഈർപ്പം തങ്ങി നില്ക്കുന്ന ഈ പ്രദേശത്ത് അനുഭവപ്പെടുന്ന കൂടിയ അന്തരീക്ഷ താപ നില വേനലിൽ  35 ഡിഗ്രി സെൽഷ്യസ് ആണ് .
മഴക്കാലത്തും ശൈത്യകാലത്തും ഇത് 15 ഡിഗ്രി സെൽഷ്യസ് വരെ താഴുകയും ചെയ്യും.
ജൂൺ മുതൽ സെപ്റ്റംബർ മൺസൂൺ മഴ ലഭിക്കുന്ന ഈ പ്രദേശത്ത് മൺസൂണിന്റെ തുടക്കത്തിൽ വളരെ ശക്തമായ കാറ്റും അനുഭവപ്പെടുന്നു.
ശക്തമായ കാറ്റ് കാർഷിക വിളകൾക്ക് കനത്ത നാശം വരുത്തുന്നത് ഇവിടെ സാധാരണമാണ്.
ഈ സമയത്ത് ശക്തമായ കട്ടികൂടിയ കോടമഞ്ഞും കാണപ്പെടാറുണ്ട്.
ഒക്ടോബർ നവംബർ മാസങ്ങളിൽ പോസ്റ്റ് മൺസൂണിൽ ശക്തി കുറഞ്ഞ മഴ ലഭിക്കുന്നു.
നവംബർ ഡിസംബർ മാസങ്ങളിൽ ശൈത്യ കാലമാണ്.
ശൈത്യ കാലത്ത് അന്തരീക്ഷ താപം വളരെയധികം താഴുകയും കോട മഞ്ഞു നിറഞ്ഞു നിൽക്കുകയും ചെയ്യുന്നത് ഇവിടെ  സാധാരണം ആണ്.
ജനങ്ങൾ ജീവിത ശൈലി
കുടിയേറ്റത്തിന്റെ ആദ്യ കാലങ്ങളിൽ ആന,കാട്ടു പന്നി മുതലായ  വന്യ മൃഗങ്ങളുടെ ആക്രമണം രൂക്ഷമായിരുന്നു.
ആ കാലഘട്ടത്തിൽ ഇഞ്ചിപ്പുല്ല് (തെരുവ പുല്ല്) വാറ്റി പുൽ തൈലം എടുക്കുന്നതും മരച്ചീനി കൃഷിയും  ആയിരുന്നു ജനങ്ങളുടെ പ്രധാന ജീവിതോപാധി, പിന്നീട് തെങ്ങ് കവുങ്ങ് കശുവണ്ടി നാണ്യ വിളകളും ഇഞ്ചി മഞ്ഞൾ കറുവാപട്ട ജാതി കുരുമുളക് മുതലായ സുഗന്ദ വ്യഞ്ജനങ്ങൾ ധാരാളമായി കൃഷി ചെയ്യപ്പെട്ടു.
തലശ്ശേരി, മംഗളൂരു എന്നീ നഗരങ്ങളിലേക്ക് കയറ്റി അയക്കുന്നതിനായി വ്യാപാരികൾ നേരിട്ട് വന്നു കർഷകരിൽ നിന്നും കാർഷിക വിഭവങ്ങൾ സംഭരിച്ചിരുന്നു.
ഇന്ന് റബ്ബർ ആണ് മലയാംപടിയിലെ പ്രധാന കൃഷി.
ആട് മാട് വളർത്തലും ഒരു പ്രധാന വരുമാന മാർഗ്ഗമാണ്.
സർക്കാർ സേവനങ്ങൾ
മലയാംപടി പോസ്റ്റ്‌ ഓഫിസ് കൊളക്കാട് പ്രാഥമിക ആരോഗ്യ കേന്ദ്രത്തിന്റെ  വെള്ളൂന്നിയിലുള്ള  ഉപകേന്ദ്രവുമാണ് പ്രധാന ഗവണ്മെന്റ് സേവന കേന്ദ്രങ്ങൾ.
മലയാംപടി അംഗനവാടി, 1956 ൽ നിലവിൽ  വന്ന ഓടപുഴ ഗവന്മെന്റ് എൽ പി സ്കൂൾ, കൊളക്കാട് സെന്റ്‌ സെബാസ്റ്യൻ യു പി സ്കൂൾ സാൻ തോം  ഹയർ സെക്കണ്ടറി സ്കൂൾ എന്നിവയാണ് കുട്ടികളുടെ വിദ്യാഭ്യാസത്തിനായി ആശ്രയിക്കുന്നത്.
പ്രധാനമായും രണ്ടു ക്രിസ്തീയ ആരാധനാലയങ്ങളും ഒരു ക്ഷേത്രവുമാണ്  മലയാംപടി ഗ്രാമത്തിലുള്ളത്.
മലയാംപടിയിലെ ഫാത്തിമ മാതാ ദേവാലയവും, രാജമുടിയിലെ ഉണ്ണി യേശുവിന്റെ ദേവാലയവും വെള്ളൂന്നി ആനയം കാവ് ദേവി ക്ഷേത്രവുമാണവ.
ഫാത്തിമ മാതാ പള്ളി
1984 ലാണ് മലയാംപടിയിൽ ഇന്ന് കാണുന്ന രീതിയിലുള്ള ഫാത്തിമ മാതാവിന്റെ ദേവാലയം പണികഴിപ്പിക്കുന്നത്.
ലത്തീൻ കത്തോലിക്കാ വിഭാഗക്കാരാണ് ഇവിടെ ആരാധന നടത്തുന്നത്.
ഫാത്തിമ മാതാ ദേവാലയം ഉണ്ണി ഈശോ പള്ളി ഇൻഫന്റ് ജീസസ് ചർച്ച്
റോമൻ കത്തോലിക്കാ വിഭാഗക്കാരാണ് രാജമുടിയിലെ  ഈ ഉണ്ണിയേശു ദേവാലയത്തിൽ ആരാധന നടത്തുന്നത്.
ആനയംകാവ്
ഹിന്ദു മതസ്ഥരുടെ ദേവാലയമാണ് വെള്ളൂന്നിയിൽ ഉള്ള ഈ ക്ഷേത്രം.
കുറിച്യ സമുദായത്തിൽ പെട്ടവരുടെ ആരാധനാ കേന്ദ്രമായ കാവ് കുടിയേറ്റക്കാരുടെ  വരവോട് കൂടി ഹിന്ദു കാവായും  പിന്നീടു ക്ഷേത്രമായും പരിണമിച്ചു, ആന മുഖൻ അമ്മൻ കാവ് ആനയം കാവ് ആയി എന്നാണ് ഐതിഹ്യം..
ചിത്രങ്ങൾ Malayampadi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലയാണ്മ നിഘണ്ടു ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു വിദേശി രചിച്ച മലയാളത്തിലെ ആദ്യത്തെ അന്യഭാഷാ നിഘണ്ടുവാണിത്.
റിച്ചാർഡ്കോളിൻസ് ആണ് തയ്യാറാക്കിയത്.
മുൻധം ഇംഗ്ലീഷ് വിലാസം https://ml.wikipedia.org/wiki/Mundhum Limbu
ലിംബുജനതയുടെ പുരാതന മതഗ്രന്ഥവും നാടോടി സാഹിത്യവുമാണ് മുൻധം (പെയിലൻ എന്നും അറിയപ്പെടുന്നു).
നേപ്പാളിലെ പുരാതന, തദ്ദേശീയ മതമാണിത്.
മുൻധം ലിംബു ഭാഷയിൽ "വലിയ കരുത്തുള്ള ശക്തി" എന്നാണ് അർത്ഥമാക്കുന്നത്.
ഇന്തോ ഉപഭൂഖണ്ഡത്തിലെ വൈദിക നാഗരികതയ്‌ക്ക് മുമ്പ് സ്വീകരിച്ച യക്‌തൂങ് സംസ്‌കാരത്തിന്റെയും ആചാരങ്ങളുടെയും പാരമ്പര്യങ്ങളുടെയും നിരവധി വശങ്ങൾ മുൻധമിൽ ഉൾക്കൊള്ളുന്നു.
മുൻധം രണ്ട് ഭാഗങ്ങളായി ക്രമീകരിച്ചിരിക്കുന്നു - തുങ്‌സാപ്പ്, പേയ്‌സാപ്പ്.
സംസ്കാരം, ആചാരം, സാമൂഹിക മൂല്യങ്ങൾ എന്നിവയുടെ വഴികാട്ടിയായി വർത്തിക്കുന്ന മുൻധം മതത്തിനപ്പുറം വ്യാപിക്കുന്നു.
മുൻധം പുരാതന ലിംബു ഭാഷയിലാണ് എഴുതിയിരിക്കുന്നത്.
വിവിധ ലിംബു ഗോത്രങ്ങൾക്കിടയിൽ പതിപ്പുകൾ വ്യത്യസ്തമാണ്.
ഇത് ഓരോ ഗോത്രത്തിന്റെയും വ്യതിരിക്തമായ സംസ്കാരമായി വർത്തിക്കുകയും മറ്റ് ഗോത്രങ്ങളുമായും ജനങ്ങളുമായും ബന്ധപ്പെട്ട് അവരുടെ സാമൂഹിക സ്വത്വവും ഐക്യവും രൂപപ്പെടുത്തുകയും ചെയ്യുന്നു.
തുങ്സാപ് മുൻധം
എഴുത്ത് കല നിലവിൽ വരുന്നത് വരെ വാമൊഴിയായും നാടോടിക്കഥയായും തുങ്സാപ്പ് മുണ്ട് ശേഖരിക്കുകയും സംരക്ഷിക്കുകയും കൈമാറുകയും ചെയ്തു.
സാംബാസ്, മതകവികൾ, ബാർഡുകൾ എന്നിവർ ഗാനങ്ങളുടെ രൂപത്തിൽ രചിക്കുകയും പാരായണം ചെയ്യുകയും ചെയ്ത ഒരു ഇതിഹാസമായിരുന്നു ഇത്.
തുടക്കത്തിൽ കിരാത് പുരോഹിതന്മാരെ സാംബസ് എന്ന് വിളിച്ചിരുന്നു, അവിടെ സാം എന്നാൽ പാട്ട് എന്നും ബാ എന്നാൽ സാമിനെ അറിയുന്നവൻ (പുരുഷൻ) എന്നും.
അവലംബം പുറംകണ്ണികൾ Mundhum Kirat Yakthung Chumlung Mundhum Translations Archived 2008-04-19 at the Wayback Machine .
മുഹ്‌യുദ്ദീൻ ഇബ്ൻ അൽ സാക്കി
സലാഹുദ്ദീൻ അയ്യൂബിയുടെ അദ്ധ്യാത്മ വഴികാട്ടിയായ സൂഫിയാണ് മുഹ്യുദ്ദീൻ ഇബ്ൻ അ സാക്കി .
ഡമാസ്കസിലെ യുവ സൂഫികളിൽ അക്കാലത്ത് പ്രശസ്തനായിരുന്നു ഇദ്ദേഹം.
ശാഫിഈ കർമ്മശാസ്ത്രത്തിൽ അവഗാഹമുള്ള ഈ മതപണ്ഡിതനെ  ഡമാസ്കസിലെ ഇമാം  ഖാളി തസ്തികകളിൽ  സലാഹുദ്ദീൻ നിയമിക്കുകയും പ്രസംഗപീഠവും ആശ്രമവും നിർമ്മിച്ച് നൽകുകയുമുണ്ടായി.
1187   മുസ്ലിം സൈന്യം ജറൂസലം കീഴടക്കിയ വേളയിൽ മസ്ജിദുൽ അഖ്സ പള്ളിയിൽ ജുമുഅഃ പുനരാരംഭിച്ചത് ഇദ്ദേഹത്തിൻറെ നേതൃത്വത്തിലാണ്.
അവലംബം ↑ The Shade of Swords: Jihad and the Conflict Between Islam and Christianity: M.J Akbar: page 82 ↑ Salah ad-Deen al-Ayubi: Ali Sallabi.
Vol 3.
pg 95-102
മുഹ്‌യിദ്ദീൻ ആലുവായ് ഇംഗ്ലീഷ് വിലാസം https://ml.wikipedia.org/wiki/Mohiaddin_Alwaye
അറബി സാഹിത്യകാരൻ, ഗ്രന്ഥകാരൻ, ഇസ്‌ലാമിക പണ്ഡിതൻ, പ്രഭാഷകൻ, പത്രാധിപർ, അദ്ധ്യാപകൻ എന്നീ നിലകളിൽ സേവനമനുഷ്ഠിച്ച വ്യക്തിയാണ് ഡോ. മുഹ്‌യിദ്ദീൻ ആലുവായ് (1925,ജൂൺ 1-1996 ജൂലൈ 23).